b'\n_START_ARTICLE_\nJuhan Kivir\xc3\xa4hk\n_START_PARAGRAPH_\nJuhan Kivir\xc3\xa4hk (s\xc3\xbcndinud 2. juulil 1957 Tallinnas) on eesti sotsioloog._NEWLINE_Ta t\xc3\xb6\xc3\xb6tab Turu-uuringute ASi uuringujuhina.\n_START_SECTION_\nHaridus\n_START_PARAGRAPH_\nTa on \xc3\xb5ppinud Tallinna 32. Keskkoolis. Ta l\xc3\xb5petas 1980 Tartu \xc3\x9clikoolis majandusk\xc3\xbcberneetika eriala ja on \xc3\xb5ppinud Eesti Teaduste Akadeemia mittestatsionaarses sihtaspirantuuris Leningradi Sotsiaalmajanduslike Probleemide Instituudis.\n_START_SECTION_\nKarj\xc3\xa4\xc3\xa4r\n_START_PARAGRAPH_\nAvaliku arvamuse uuringutega alustas ta Televisiooni- ja Raadiokomitee Informatsiooni- ja Arvutuskeskuses, t\xc3\xb6\xc3\xb6tades 1984\xe2\x80\x931988 sealses auditooriumi uuringute osakonnas. Ta on turu- ja arvamusuuringute firmade AS Emor (1990) ja O\xc3\x9c Uuringukeskus Faktum (2002) asutajaid ning olnud kolme firma juht: AS Emor asedirektor aastatel 1990\xe2\x80\x931995, Turu-uuringute AS asedirektor 1998\xe2\x80\x932002 ja Uuringukeskus Faktum juhataja 2003\xe2\x80\x932005. Aastatel 1995\xe2\x80\x931998 t\xc3\xb6\xc3\xb6tas Kivir\xc3\xa4hk pool aastat siseministri n\xc3\xb5unikuna, seej\xc3\xa4rel sama kaua S\xc3\xb5numilehe arvamustoimetajana ja pisut \xc3\xbcle kahe aasta peaministri n\xc3\xb5unikuna/valitsuse pressib\xc3\xbcroo direktorina. Hiljem Rahvusvahelise Kaitseuuringute Keskuse sotsioloogilise uurimissuuna vanemteadurina._NEWLINE_Ta osales 2001 Eesti sotsiaalteadlaste avalikus p\xc3\xb6\xc3\xb6rdumises "Kaks Eestit," milles tunti muret Eesti \xc3\xbchiskondlike arengute p\xc3\xa4rast. _NEWLINE_Ta kuulub Eesti Sotsioloogide Liitu.\n_START_SECTION_\nIsiklikku\n_START_PARAGRAPH_\nTa on kirjanik Andrus Kivir\xc3\xa4hki vend._NEWLINE_Ta on abielus, peres on poeg ja t\xc3\xbctar.'